Som studerende kan du være gratis medlem af Akademikernes A-kasse i 5 år, så længe du er under 30 år. Derefter skal du betale for dit medlemskab. Et godt tip er at melde sig ind så tidligt som muligt som studerende og senest 1 år før den sidste eksamen. Så får du alle fordelene uden at have penge op af lommen.
Når du bliver 30 år, skal du ifølge lovgivningen betale for dit medlemskab af en a-kasse, selvom du er studerende. For studerende over 30 år er det dog muligt at være medlem på deltid. Som medlem på deltid sparer du noget af kontingentet. I IDA anbefaler vi, at du rådfører dig hos Akademikernes A-kasse i dette tilfælde.
Når du er færdiguddannet, skal du betale for dit medlemskab som fuldtidsmedlem. Her er Akademikernes A-kasse den billigste a-kasse for akademikere. Du kan se, hvad du skal betale i kontingent som fuldtidsmedlem eller som medlem på deltid hos Akademikernes A-kasse her.